《专设诸塔》
清代·薛锦堂

一龛深巷峙突兀，中瘗千年壮士骨。精魂凛凛石莪莪，题额犹存半磨没。

当年窟室事何如，尺剑芒寒巧寊鱼。崇朝举国还公子，片刻成功报伍胥。

我读龙门刺客传，夜深雨急灯光颤。毛发森动心为惊，就中毕竟公其选。

一死壮夫何代无，偏教佳话留句吴。白屋几家邻狗屠，红墙三尺集妖巫。

吁嗟乎，泰伯家风顿非旧，骨肉相夷谁执手。至今翻并让王祠，孤堆亭亭永不朽。

作者简介：薛锦堂，（1771--1839），字播珊，或作捂衫，一字旦华，号芗圃。清金匮人。嘉庆四年(1799)邑庠生。究心汉学,奉郑、许为圭臬。著有《芗圃吟草》、《清节楼诗钞》。